《题钱明仲汲古堂》
宋代·陈梦庚

自一而三散万殊，学惟定力是功夫。十分谨处持槃水，万理紬功似辘轳。

痴叔床空唯易在，濂溪阁冷有图无。希天穷到渊渊地，子肯闲功拥地炉。

作者简介：陈梦庚（一一九○～一二六七），字景长，号竹溪，闽县（今福建福州）人。宁宗嘉定十六年（一二二三）进士，授潮州教授。秩满，入广西转运司幕。历浙西运司干办，知庐陵县，通判泉州。度宗咸淳二年十二月卒，年七十七。有《竹溪诗稿》，已佚。事见《竹溪鬳斋十一稿续集》卷二二《陈吏部墓志铭》。今录诗十五首。